রঘু ডাকাত লুকে ঝড় তুললেন দেব

কলকাতা: ‘রঘু ডাকাত’ রূপে পর্দায় দেবকে দেখার জন্য মুখিয়ে সকলেই। চলতি বছর দুর্গাপুজোয় মুক্তি পেতে চলেছে ধ্রুব বন্দ্যোপাধ্যায় পরিচালিত সিনেমা ‘রঘু ডাকাত’ (Raghu Dakat)। এবার দেব অভিনীত ‘রঘু ডাকাত’ ছবিতে নায়কের লুক সামনে এল। ছবির টিজারেই অবশ্য দেখা গিয়েছে নায়কের লুক। তবে এবার আলাদা করে ছবি পোস্ট করে ঝড় তুললেন দেব (Dev)।

রঘু ডাকাতের পোস্টার প্রকাশ্যে আসার পর থেকেই ভক্তদের মধ্যে প্রবল আগ্রহ। প্রথম ঝলকে দেখা গিয়েছিল ইংরেজ আমলের বাংলার বেশ কিছু মুহূর্ত। ঘোড়ায় চড়ে যুদ্ধের দৃশ্য, একের পর এক নৃশংস হত্যা থেকে শুরু করে গোটা গ্রাম জ্বলে যাওয়ার ছবি। সমস্ত অন্ধকার ভেদ করে বেরিয়ে আসছে ‘রঘু ডাকাত’। নিজের হাতেই কপালে এঁকে নিল সে সিঁদুরের প্রলেপ। দেবকে এমন রূপে দেখে মুগ্ধ নেটিজেনরা। ‘রঘু ডাকাত’ ছবিতে নায়কের লুক সামনে এল। ছবির টিজারেই অবশ্য দেখা গিয়েছে নায়কের লুক। তবে আলাদাভাবে দেব ২৬ অগাস্ট পোস্ট করলেন এই লুক।

View this post on Instagram

A post shared by Dev Adhikari (@imdevadhikari)

আরও পড়ুন: বড়পর্দায় আসছে ‘দেবী চৌধুরানী’, গানে গানে শ্রদ্ধা নিবেদন সঙ্গীতশিল্পীদের

একটা ভিডিয়ো পোস্ট করে দেব ছবির গানের শুটিংয়ের মুহূর্তে তুলে ধরেছেন। সেখানে দেবের সঙ্গেই দেখা গেল সোহিনী সরকার আর রূপা গঙ্গোপাধ্যায়কে। সিঁদুরে কপাল, চাদরে ঢাকা মুখ! তবে স্বাধীনতা দিবসের সকালে মুক্তিপ্রাপ্ত পয়লা টিজারে ‘রঘু ডাকাত’ দেব আরও ভয়ানক অবতারে ধরা দিলেন। যে কোনও চরিত্র আত্মস্থ করতে কড়া হোমওয়ার্কের যে কোনও বিকল্প নেই, সেকথা মনেপ্রাণে বিশ্বাস করেন দেব। সেই প্রমাণ মিলল দেবের লুকেও। এর আগে প্রি-টিজার প্রকাশ্যে এসেছিল। টিজারে বাঙালিদের ওপর ইংরেজদের অত্যাচারের কিছু মুহূর্ত তুলে ধরা হয়েছে। এরপরই মা কালীর সামনে তীর ধনুক হাতে দাঁড়িয়ে থাকতে দেখা যায় রঘু ডাকাতকে। ইংরেজদের করা অন্যায়ের প্রতিবাদ নেওয়ার জন্য সবদিক থেকে প্রস্তুত সে। খর্গ হস্ত রঘু ডাকাতের রূপ দেখে শিহরিত হতে হয়। রঘু ডাকাত চরিত্রে দেবের এই অসামান্য লুক রীতিমতো মুগ্ধ করেছিল দর্শকদের।

View this post on Instagram

A post shared by Dev Entertainment Ventures (@deventertainmentventures)

অন্য খবর দেখুন